Шара-Орга (эрк)
Шара-Орга) — Нохчийчуьра эрк. Орган аьтту га. Схьадолу Бацойн дукън къилбаседа басера, Донойн-лам, ЧӀиешойн лам, Кочие баххьаш тӀиера лайнашкара а, шешкара а. Хьостан локхалла — 3050 м хӀордан тӀегӀанал лакхахь. Дохалла — 86 км. Майда — 1150 км². Кхета Органах Дуби-Эвлахь. Шара-Орга дикка шуьйра а, сиха а ломан эрк ду, шораллехь цхьаццанхьа 40 метр сов а хуьлу. Лахенашкахь Шара-Орга а, Орга а доькъу Дарген дукъо, цуьнан басеш хьаннех юьзина ю, ткъа дукъ ломан цанех. Оцу дукъ тӀехула XIX бӀешарахь оьрсийн эскарш тӀеоьхура Шуьйтан агӀора а, кхечу Нохчийчоьн ломан меттигашка, иза къаръян гӀерташ, иштта цара дуьтура лахахь готта хьун яьлла Орган Ӏин.